3. ΒΑΣΙΛΙΚΟΝ ΔΙΑΤΑΓΜΑ της 20/22 Ιαν. 1918 Περί κανονισμού της λειτουργίας και των έργων της επιτροπής προς μελέτην του δασμολογίου και των εμπορικών συμβάσεων. Κυρούμεν τον κατωτέρω κανονισμόν της λειτουργίας και των έργων της επιτροπής ταύτης, παρ’ αυτής συνταχθέντα και έχοντα ως εξής: Άρθρ.1.-Η «Διαρκής Επιτροπή προς μελέτην του Δασμολογίου και των Εμπορικών Συμβάσεων», αποτελούσα μέρος της κεντρικής υπηρεσίας του Υπουργείου των Οικονομικών, συνεδριάζει, είτε εν ολομελεία, είτε κατά τμήμα α) δασμολογικόν, β) εμπορικών συμβάσεων και γ) τελωνειακών νόμων. Αι συνεδριάσεις, της μεν ολομελείας της επιτροπής γίνονται εν τω καταστήματι του Υπουργείου των Οικονομικών, εκάστου δε των τμημάτων αυτής εν τω αυτώ καταστήματι, ή εν τω του χημικού εργαστηρίου αυτού. Αι συνεδριάσεις της ολομελείας της επιτροπής γίνονται κατόπιν προσκλήσεως του Υπουργού των Οικονομικών, ως προέδρου της επιτροπής, ή του κατ’ εντολήν αυτού ενεργούντος αντιπροέδρου της επιτροπής και υπό την προεδρίαν του προέδρου ή εντός των αντιπροέδρων αυτής. Σελ. 305 172 Επιτροπή Δασμολογίου 30.Β.π.1-3 Άρθρ.2.-Η ολομέλεια της επιτροπής ευρίσκεται εν απαρτία παρόντων εννέα τουλάχιστον εκ των μελών αυτής, έκαστον δε των τμημάτων της επιτροπής παρόντων πέντε τουλάχιστον εκ των μελών αυτής, αποφαίνονται δε κατά πλειονοψηφίαν και εν ισοψηφία ισχύει η ψήφος του προέδρου. Καθήκοντα γραμματέως εκάστου των τμημάτων της επιτροπής εκτελεί ο γραμματεύς της επιτροπής και εν κωλύματι αυτού ο αναπληρωτής του. Δύναται δε να ορισθή δια διαταγής του Υπουργού των Οικονομικών και ίδιος γραμματεύς δια το πρώτον και δεύτερον τμήμα της επιτροπής, λαμβανόμενος εκ του προσωπικού της διευθύνσεως του χημικού εργαστηρίου του Υπουργείου των Οικονομικών. Άρθρ.3.-Η ολομέλεια της επιτροπής επιλαμβάνεται της συζητήσεως και της μελέτης θεμάτων αναφερομένων εις το δασμολόγιον, τας εμπορικάς συμβάσεις και τους τελωνειακούς νόμους και αποφαίνεται επί των προς αυτήν υποβαλλομένων μελετών, εκθέσεων ή προτάσεων εκάστου των τμημάτων της επιτροπής, αφορωσών εις αντικείμενα δασμολογικά, εμπορικών συμβάσεων και τελωνειακών νόμων και επί παντός άλλου σχετικού ζητήματος, εφ’ ου ήθελε ζητηθή η γνώμη αυτής υπό του Υπουργού των Οικονομικών. Έκαστον των τμημάτων της επιτροπής, αρχόμενον των εργασιών αυτού εντός δέκα ημερών από της δημοσιεύσεως του παρόντος Β. Δ/τος, μελετά και συζητεί εν συμβουλίω τα αντικείμενα της αρμοδιότητός του και υποβάλλει το πόρισμα της εργασίας του εις τον Υπουργόν των Οικονομικών και δι’ αυτού εις την ολομέλειαν της επιτροπής. Έκαστον των τμημάτων της επιτροπής θέλει προσδιορίσει τους εκ των μελών αυτού εισηγητάς δια την μελέτην εκάστου των αντικειμένων της αρμοδιότητός του, δυνάμενον να ορίση και εισηγητάς εκτός των μελών του, τάσσον και προθεσμίαν προς αποπεράτωσιν και υποβολήν της εργασίας εκάστου εισηγητού. Οι παρ’ εκάστου των τμημάτων της επιτροπής οριζόμενοι εισηγηταί οφείλουσι να υποβάλωσιν εις τον πρόεδρον του τμήματος της επιτροπής την έκθεσίν των επί του αντικειμένου, ου η μελέτη ανετέθη αυτοίς, εντός της ταχθείσης προθεσμίας. Έκαστον τμήμα επιλαμβάνεται της μελέτης και της συζητήσεως της παρ’ εκάστου εισηγητού υποβληθείσης εργασίας. Κατά την συνεδρίασιν ταύτην η παρουσία του εισηγητού είναι απαραίτητος. Άρθρ.4.-Οι πρόεδροι εκάστου των τμημάτων της επιτροπής και τα μέλη αυτών αναπληρούνται, εν κωλύματι ή απουσία, αμοιβαίως. Τα μέλη των τμημάτων δέον να καλώνται παρά του προέδρου αυτών, ή του αναπληρωτού αυτού, εις τας συνεδριάσεις προ 48 τουλάχιστον ωρών, εκτός κατεπειγουσών περιπτώσεων. Σελ. 306 Η πρόσκλησις είναι περιττή δια τας τακτικάς συνεδριάσεις, καθ’ ας η ημέρα και η ώρα της συνεδριάσεως, καθορισθείσα δια πρακτικού της επιτροπής ή του τμήματος, είναι γνωστή εις τα μέλη αυτού. Τα κωλυόμενα μέλη οφείλουσι να ειδοποιώσι τον πρόεδρον από της προτεραίας, ίνα εγκαίρως καλώνται παρ’ αυτού τα αναπληρωματικά μέλη και αποφεύγηται ματαίωσις της συνεδριάσεως. Ο πρόεδρος διευθύνει τας συνεδριάσεις, αγγέλλει την έναρξιν αυτών, δίδει τον λόγον εις τον εισηγητήν, δυνάμενος και προς αυτού να ομιλήση περί της υποθέσεως, δίδει κατόπιν τον λόγον εις τους ζητούντας αυτόν και καλεί τα μέλη να εκφέρωσι την γνώμην των. Αι συζητήσεις και αι αποφάσεις ή προτάσεις της επιτροπής ή εκάστου των τμημάτων αυτής καταγράφονται εν πρακτικοίς συντασσομένοις υπό του γραμματέως και αναγινώσκονται κατά την αυτήν ή την επομένην συνεδρίασιν, αντιγράφονται δε παρ’ αυτού εις βιβλίον πρακτικών, εις ο υπογράφει μόνον ο πρόεδρος και ο γραμματεύς. Εν τοις πρακτικοίς, καταχωρίζεται κατά κανόνα η εισήγησις και η εν αυτοίς απόφασις ή γνωμοδότησις ή πρότασις, αι δε γενόμεναι εν αυτή συζητήσεις περιληπτικώς. Αντίγραφα των πρακτικών υποβάλλονται εις τον Υπουργόν των Οικονομικών, μετά των υπό της επιτροπής ή των τμημάτων αυτής εγκριθέντων σχεδίων νόμων, ή άλλων προτάσεων και της αιτιολογικής εκθέσεως αυτών. Άρθρ.5.-Εκ της κατά το άρθρ. 2 του Νόμ. 843 πιστώσεως καταβάλλονται: α)Αι δαπάναι των εξόδων της υπηρεσίας της επιτροπής και των τμημάτων αυτής. β)Αι αποζημιώσεις των μελών της επιτροπής και των γραμματέων αυτής, οριζόμεναι εις δραχ. 10 κατά συνεδρίασιν τμήματος της επιτροπής και γ)Αι αποζημιώσεις των κατά τας διατάξεις του παρόντος Δ/τος οριζομένων εισηγητών της επιτροπής, οριζόμενοι, προτάσει του οικείου τμήματος της επιτροπής, υπό του Υπουργού των Οικονομικών εις ποσόν ουχί ανώτερον των δραχμών χιλίων. 173 Επιτροπή Δασμολογίου 30.Β.π.3 30.Β.π.3 Επιτροπή Δασμολογίου 